SAPPE บวก 3% โบรกฯเคาะเป้า 36.50 บ. ชี้ Q4 โตต่อเนื่อง หลังคลายล็อกดาวน์
SAPPE บวก 3% โบรกฯเคาะเป้า 36.50 บ. มองผลงานไตรมาส 4 โตต่อเนื่อง จากฐานที่ต่ำในปีก่อนหลังรัฐผ่อนปรนมาตรการล็อกดาวน์

25 พ.ย. 2564

ผู้สื่อข่าวรายงานว่าวันนี้ (25 พ.ย. 2564) ราคาหุ้นบริษัท เซ็ปเป้ จำกัด (มหาชน) หรือ SAPPE ณ เวลา 11:02 น. อยู่ที่ระดับ 28.25 บาท เพิ่มขึ้น 0.75 บาท หรือ 2.73% โดยทำจุดสูงสุดที่ 28.50 บาท และทำจุดต่ำสุดที่ 27.25 บาท ด้วยมูลค่าการซื้อขาย 65.63 ล้านบาท

บริษัทหลักทรัพย์ คันทรี่ กรุ๊ป จำกัด (มหาชน) ระบุในบทวิเคราะห์ (25 พ.ย. 2564) โดยคาดผลประกอบการในไตรมาส 4/2564 จะเติบโตจากงวดเดียวกันของปีก่อนอย่างต่อเนื่อง จากฐานที่ต่ำในปีก่อนหลังการผ่อนปรนมาตรการล็อคดาวน์ ในขณะเดียวกันทางฝ่ายวิจัยคาดว่าจะลดลงจากไตรมาสก่อนซึ่งเป็นไปตามปัจจัยทางฤดูกาล ทั้งนี้แนะนำ “ซื้อ” ราคาเป้าหมาย 36.50 บาท
 